Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 162/15/8806	Košice, 30.4.2015
EEČ : 2-65-104-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
nepravidelne v dobe od mesiaca marec 2014 do februára 2015 vrátane si neplní svoju vyživovaciu povinnosť, ktorá mu vyplýva zo zákona o rodine voči synovi XXXXX, pričom rozsudkom Okresného súdu XXXXX-okolie zo dňa 03. 03. 2014 pod č. 16P/290/2013, ktorý nadobudol právoplatnosť dňa 31. 03. 2014, mu bola určená výška výživného mesačne sumou 50 €, pre XXXXX splatnou vždy do 15-teho dňa v mesiaci vopred, do rúk matky, čím takto XXXXX dlhuje na bežnom výživnom celkovú sumu 300 €,

lebo zanikla trestnosť činu

Odôvodnenie:
Uznesením povereného príslušníka Obvodného oddelenia Policajného zboru Čaňa, ČVS: ORP-194/ČA-KS-2015 zo dňa 27. 02. 2015 bolo vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je uvedené vo výrokovej časti tohto uznesenia.

V priebehu konania bol vypočutý obvinený XXXXX, ktorý dňa 07. 04. 2015 pri výsluchu uviedol, že je si vedomý svojej alimentačnej povinnosti. 

Svedkyňa XXXXX dňa 22. 04. 2015 pri výsluchu uviedla, že obvinený uhradil celú dlžnú sumu. 

Podľa § 215 ods. 1 písm. h/Trestného poriadku prokurátor zastaví trestné stíhanie ak zanikla trestnosť činu.

Podľa § 86 písm. a/Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207, ak trestný čin nemal trvalé nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Alexander Chomča
prokurátor